****

**MEGHÍVÓ**

A PTE BTK Demográfia és Szociológia Doktori Iskolája nevében tisztelettel hívjuk fel a figyelmét az

1. **Szociológia és Demográfia Doktorandusz Konferenciára**

Időpont: **2016. október 19. (szerda) 9.00-17.00**

Helyszín: **Pécs, Zsolnay Negyed** *(Zsolnay Vilmos utca 16. E 25-ös épület)*

A Pécsi Tudományegyetem Bölcsészettudományi Karán 2013-ban indult Demográfia és Szociológia Doktori Iskola Demográfus Műhelye, a Magyar Szociológiai Társaság vándorgyűléséhez (Pécs, 2016. október 20-21.) kapcsolódva első alkalommal rendezi meg Doktorandusz Konferenciáját, melyre szeretettel hívjuk meg a téma iránt érdeklődő doktoranduszokat.

A Konferencián **két típusú** előadás megtartására van lehetőség:

1. Aktuális kutatási eredményeket összefoglaló előadások
2. Doktori téma koncepcióját ismertető bemutatások

A tematikus szekciókat a beérkezett absztraktok alapján alakítjuk ki. A **jelentkezési lap** **beküldési határideje**:

**2016. szeptember 29., 22.00 óra**

A szekció-üléseken 15 perces előadások megtartására van lehetőség, melyet 5 perces vita követhet. A referátumok írásbeli, szerkesztett változatát 2016. október 21-ig várjuk, maximum 20 000 leütés terjedelemben. A konferencia legjobb előadásaiból konferenciakötet készül, melynek kiadását a Pécsi Tudományegyetem Alapítványa támogatja

A szekcióbeosztást és a részletes programot a jelentkezőknek e-mailben küldjük el, valamint a [*http://szociologia.btk.pte.hu/doktori-iskola*](http://szociologia.btk.pte.hu/doktori-iskola) honlapon lesz elérhető.

A jelentkezési lapokat **2016. szeptember 29., 22.00** óráig a következő címre várjuk: **mehringtoth.szilvia@gmail.com** Mehring-Tóth Szilvia (DI szervező).

A Konferencia a PTE BTK Zsolnay Campusán kerül megrendezésre ([*http://www.zsolnaynegyed.hu/*](http://www.zsolnaynegyed.hu/)), mely magában foglalja az egyénileg rendezendő étkezés ([*http://roombistro.com/*](http://roombistro.com/)) és szállás ([*http://www.zsolnaynegyed.hu/tartalmak/Zsolnay\_negyed\_vendeghaz*](http://www.zsolnaynegyed.hu/tartalmak/Zsolnay_negyed_vendeghaz)) lehetőségét is.

Szíves jelentkezésére számítva,

*Prof. Spéder Zsolt*

*PTE BTK Demográfia és Szociológia Doktori Iskola*

*vezető*